|  |  |
| --- | --- |
| **Tantárgy** neve: **Szakmai reflexió logopédia szakirány NBP\_GP189G3** | **Kreditértéke: 3** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere” 100% gyakorlat** | |
| A **tanóra típusa**: gyakorlat és **óraszáma**: **30** az adott **félévben**,  Az adott ismeret átadásában alkalmazandó **további** (*sajátos*) **módok, jellemzők**:  A logopédiai tevékenységének tervezéséhez, és önreflektív elemzéséhez alkalmazott fejlődési terv, kompetencialisták, reflektív naplók, reflektív dialógus, esetmegbeszélések. | |
| A **számonkérés** módja: gyakorlati jegy  Az ismeretellenőrzésben alkalmazandó **további** (*sajátos*) **módok:**  **A logopédiai összefüggő szakmai gyakorlatról készült portfólió részét képezik a hallgatói fejlődési terv és az önreflexiók.** | |
| A tantárgy **tantervi helye** (hányadik félév): **8.** | |
| Előtanulmányi feltételek:**A logopédia szakirány 60 kreditjének teljesítése** | |

|  |
| --- |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja**: A tantárgy célja a fél éves egybefüggő logopédiai gyakorlatot teljesítő hallgatók munkájának segítése a gyakorlat teljes időtartama alatt. Az összefüggő szakmai gyakorlat önálló tevékenységeinek tervezésének, a szakmai munka értékeléséhez, önreflexiójához nyújt támogatást. Fő célja: A logopédusi kompetenciák fejlődésének hatékonyabbá tétele.  **A tantárgy tartalma:**  Az összefüggő szakmai gyakorlat feladatainak áttekintése, tervezése.  A gyógypedagógus jelöltek egymástól való tanulásának lehetővé tétele.  A tárgy oktatója a mentortanárral folyamatosan együttműködve segítséget nyújt az egyéni gyakorlat színvonalas elvégzéséhez, és a portfólió elkészítéséhez.  A gyakorlat során megkülönböztetett figyelmet fordítunk arra, hogy a hallgatók egymással is meg tudják beszélni a gyakorlat során szerzett tapasztalataikat, a jó gyakorlatok gyűjtésére, közössé tételére is legyen mód.  Az egyéni. illetve csoportos megbeszéléseket a gyakorlatvezető egyedi megfigyelési szempontokkal készíti elő, a beszámolók közös elemzése során segíti a gyakorlati tapasztalatok elméletileg is megalapozott rendszerbe foglalását |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:**   * Lajos Péter: A végzett logopédusoktól elvárható kompetenciák egy európai kutatás tükrében. in: Logopédia. A Magyar Logopédusok Szakmai Szövetségének folyóirata. 1. évfolyam 1. szám, 2016. november <http://mlszsz.hu/files/folyoirat/Logopedia_2016-1.pdf> * Torda Ágnes – Nagyné Réz Ilona: Alapprotokoll a pedagógiai szakszolgálati tevékenységekhez. Educatio Társadalmi Szolgáltató Nonprofit Kft. Budapest. 2015 * Torda Ágnes: A logopédiai ellátás szakszolgálati protokollja. Educatio Társadalmi Szolgáltató Nonprofit Kft. Budapest. 2015   **Ajánlott irodalom:**   * Szivák Judit: A reflektív gondolkodás fejlesztése. Magyar Tehetségsegítő szervezetek szövetsége, Budapest, 2010. <http://geniuszportal.hu/content/reflektiv-gondolkodas-fejlesztese> |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **tudása**   * Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit. * Ismeri a logopédiai diagnosztikai folyamat átfogó rendszerét, a vizsgálatok fajtáit, célját, feladatait, és lehetséges tartalmait. Ismeri a hang-, a beszéd-, a beszélt és írott nyelv fejlődési és szerzett zavarainak különböző nyelvi szintekre irányuló receptív és expresszív vizsgálati eljárásait, valamint a gyermekkori nyelés diagnosztikus eszközeit, a differenciáldiagnosztikai szempontokat és a folyamatdiagnózis szerepét. * Alapos ismeretekkel rendelkezik a hang-, a beszéd-, a beszélt és írott nyelv fejlődési és szerzett zavaraihoz és a gyermekkori nyelészavarhoz kapcsolódó logopédiai beavatkozások korszerű lehetőségeiről. * Ismeri a prevenció, a terápia és az utógondozás életkor- és diagnosztika-specifikus formáit. * Ismeri a logopédiával kapcsolatos hazai és nemzetközi szakirodalmat * ismeri a logopédiai tervezés helyi dokumentumait.   **képességei**   * A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is. * Egyéni felmérés alapján, a gyógypedagógiai folyamat eredményeit értékeli, beleértve a gyermek/felnőtt haladásának, a pedagógiai módszereknek és eszközöknek, valamint a saját munkájának értékelését. * Képes saját pedagógiai tevékenysége hatását felmérni és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani. * Képes a team-munkához szükséges kooperációra, kommunikációra.   **attitűdje**   * Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására. * Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára. * A fogyatékos személyeket és hozzátartozóikat – azok igényeit figyelembe véve – informálja az alkalmazni kívánt koncepcióról, eljárásról, módszerről, terápiáról, illetve ezek eredményeiről.   **autonómiája és felelőssége**   * Az ambuláns gondozást, fejlesztést végző intézményekben: egységes gyógypedagógiai módszertani intézmény, pedagógiai szakszolgálat, szakmai szolgáltatás, illetve az integrált, inkluzív nevelést-oktatást végző köznevelési intézményekben a sajátos nevelési igényű illetve a gyógypedagógiai segítséget igénylő gyermekek, tanulók, felnőttek körében a szakirányának/szakirányainak megfelelő területen/területeken egyéni fejlesztési, habilitációs-rehabilitációs feladatokat lát el. * Tudatosan képviseli a gyógypedagógia és határtudományai/társtudományai módszertani kultúráját. * A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál. |

|  |
| --- |
| **Tantárgy felelőse: Fábián Zsuzsanna, mesterlogopédus, óraadó** |
| **Tantárgy oktatásába bevont oktató: Dr. Dávid Mária Ph.D. főiskolai tanár** |